Renaat Braem

Renaat BRAEM [bram] (naskiĝis en Antverpeno la , mortis en Essen la ) estis flandra arkitekto.

 Biografio 
Braem sekvis kursojn en la tridekaj jaroj de la pasinta jarcento ĉe Le Corbusier. Li estas konsiderata la plej grava moderna arkitekto de Belgio, pro liaj rimarkindaj konstruaĵoj, sed ankaŭ pro liaj ideologiaj sintenoj, kiuj ĉiam akompanis lian verkadon.

Inter 1947 kaj 1975 li estis profesoro ĉe la Hoger Instituut voor Bouwkunst en Stedenbouw (Supera instituto pri konstruado kaj urbanizado) en Antverpeno. En 1968 li publikigis la verkon Het lelijkste land ter wereld (La plej malbela lando de la mondo), en kiu li atakis la ĝistiaman urbanizadon de Belgio.

En la sesdekaj jaroj li faris multon por la konservado de la kvartalo Zurenborg, unu el la plej belaj kvartaloj de la distrikto Berchem, parto de Antverpeno. En 1969 li proponis konservi la kompletan kvartalon kaj sukcesis haltigi la planojn de la tiama municipo Berchem komplete malkonstrui ĝin.

En pli alta aĝo Braem ankaŭ pentris kaj skulptis. Renaat Braem estis la bopatro de Hendrik de Roover.

 Verkoj 
eta|Renaat Braem, Rektorejo de la universitato de Bruselo
 1935 - Urbo de l' mortintoj
 1934 - Linia urbo (urbo laŭlonge de la Albertkanalo inter Antverpeno kaj Lieĝo)
 1950 - Brauns-domo en Kraainem
 1951-1958 - Urbokvartalo de Kiel
 1958 - Braem-Severin-domo: lia propra domo en Deurne
 1956-1969 - Modela urbo en Bruselo
 1952-1967 - La policeja nubskrapulo en Antverpeno
 1957-1967 - Urbokvartalo Sint-Maartensdal en Loveno
 1960-1965 - Urbokvartalo Arenaplein en Deurne
 1966 - La domo de Gerard Alsteens (GAL) en Overijse
 1971-1978 - La rektorejo de la universitato de Bruselo
 1972-1977 - Urbokvartalo en Boom

 Libroj 
 Het lelijkste land ter wereld (La plej malbela lando de la mondo) (1968)
 Het schoonste land ter wereld (La plej bela lando de la mondo) (1987)

 Eksteraj ligiloj 

  La domo de Renaat Braem

 Referencoj 

Kategorio:Belgaj arkitektoj